
ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal Regolament tal-Kunsill li jikkonċerna l-konklużjoni tal-Ftehima tas-Sħubija dwar is-Sajd bejn il-Komunità Ewropea u r-Repubblika tal-Ginea-Bissaw. 

((COM(2007)0580 – C6-0391/2007 – 2007/0209 (CNS))

(Proċedura ta' konsultazzjoni)

Il-Parlament Ewropew,

–
wara li kkunsidra l-proposta għal regolament tal-Kunsill (COM(2007)0580),

–
wara li kkunsidra l-Artikoli 37 u 300(2), tat-Trattat KE,

–
wara li kkunsidra l-Artikolu 300(3), l-ewwel subinċiż, tat-Trattat KE, skond liema artikolu ġie kkonsultat mill-Kunsill (C6-0391/2007),

–
wara li kkunsidra l-Artikolu 51 u l-Artikolu 83(7), tar-Regoli ta’ Proċedura tiegħu,

–
wara li kkunsidra r-rapport tal-Kumitat għas-Sajd u l-opinjonijiet tal-Kumitat għall-Iżvilupp kif ukoll tal-Kumitat għall-Baġits (A6-0053/2008),

1.
Japprova l-proposta għal Regolament tal-Kunsill kif emendata u japprova l-konklużjoni tal-ftehima;

2.
Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill u lill-Kummissjoni, kif ukoll lill-gvernijiet u lill-parlamenti ta' l-Istati Membri u tar-Repubblika tal-Ginea-Bissaw.

	Test propost mill-Kummissjoni
	
	Emendi tal-Parlament


<RepeatBlock-Amend>
<Amend>Emenda <NumAm>1</NumAm>
<Article>Premessa 2 a (ġdida)</Article>
	
	2a. Huwa importanti li jiġi mtejjeb it-tagħrif ipprovdut  lill-Parlament Ewropew; għal dan il-għan, il-Kummissjoni għandha tgħaddi l-konklużjonijiet tal-laqgħat tal-kumitat konġunt imsemmi fl-Artikolu 10 tal-Ftehima.


<TitreJust>Ġustifkazzjoni</TitreJust>
Din l-emenda għandha l-għan li tenfasizza l-importanza mogħtija lit-trażmissjoni, lill-Parlament Ewropew, tat-tagħrif kollu relevanti għall-valutazzjoni tal-ftehima. 

</Amend>
<Amend>Emenda <NumAm>2</NumAm>
<Article>Artikolu 3, paragrafu 1 a (ġdid)</Article>
	
	Il-Kummissjoni kull sena għandha teżamina jekk il-membri li l-bastimenti tagħhom joperaw skond il-protokoll anness mal-Ftehima kinux konformi ma’ l-obbligi fil-qasam ta’ l-irrappurtar. Jekk issib li ma kinux konformi, il-Kummissjoni għandha tissospendi t-talba tagħhom għal liċenzja tas-sajd għas-sena ta' wara.


<TitreJust>Ġustifkazzjoni</TitreJust>
Il-bastimenti li ma jikkonformawx ruħhom ma’ l-obbligi l-aktar fundamentali, jiġifieri d-dikjarar tal-qabdiet tagħhom, m’għandhomx jibbenefikaw minn għajnuna finanzjarja mill-UE.

</Amend>
<Amend>Emenda <NumAm>3</NumAm>
<Article>Artikolu 3 a (ġdid)</Article>
	
	Artikolu 3a

	
	Il-Kummissjoni kull sena għandha tressaq rapport quddiem il-Parlament Ewropew u l-Kunsill dwar ir-riżultati tal-programm settorjali plurijennali msemmi fl-Artikolu 7 tal-protokoll, kif ukoll dwar il-grad ta’ konformità ta’ l-Istati Membri ma’ l-obbligi tagħhom ta’ rappurtar.


<TitreJust>Ġustifkazzjoni</TitreJust>
Bil-għan li tevalwa jekk il-kumpens huwiex suġġett għall-kontrolli meħtieġa u jekk verament jikkontribwixxix għall-promozzjoni ta’ użu sostenibbli tar-riżorsi tas-sajd fil-Ginea-Bissaw, il-Kummissjoni kull sena għandha tressaq rapport quddiem il-Parlament.

</Amend>
<Amend>Emenda <NumAm>4</NumAm>
<Article>Artikolu 3 b (ġdid)</Article>
	
	Artikolu 3b

	
	Matul l-aħħar sena ta’ validità tal-protokoll u qabel ma tiġi ffirmata ftehima ġdida mmirata biex il-protokoll jiġi mġedded, il-Kummissjoni għandha tressaq quddiem il-Parlament Ewropew u quddiem il-Kunsill rapport dwar l-applikazzjoni tal-Ftehima u l-kundizzjonijiet li fihom din tkun ġiet implimentata.


<TitreJust>Ġustifkazzjoni</TitreJust>
Qabel il-konklużjoni ta’ ftehima ġdida għal kollox, il-Kummissjoni għandha titlob lill-awtoritajiet kompetenti ta’ l-Istat li miegħu tkun qed tiftaħ in-negozjati biex jipprovdulha t-tagħrif li fuq il-bażi tiegħu hi għandha tressaq rapport ta’ valutazzjoni ġenerali lill-Parlament u lill-Kunsill.

</Amend>
<Amend>Emenda <NumAm>5</NumAm>
<Article>Artikolu 3 c (ġdid)</Article>
	
	Artikolu 3c 

	
	Fuq il-bażi tar-rapport imsemmi fl-Artikolu 3a, u wara konsultazzjoni mal-Parlament Ewropew, il-Kunsill għandu jagħti, jekk ikun il-każ, mandat ta’ negozjar lill-Kummissjoni bil-għan li jiġi adottat protokoll ġdid.


<TitreJust>Ġustifkazzjoni</TitreJust>
Huwa biss fuq il-bażi tar-rapport ta’ valutazzjoni rigward l-implimentazzjoni tal-Ftehima ta’ sajd li l-Parlament Ewropew u l-Kunsill se jkunu f’pożizzjoni li jkunu konformi ma' l-obbligi li jaqgħu fuqhom. 
</Amend>
<Amend>Emenda <NumAm>6</NumAm>
<Article>Artikolu 3 d (ġdid)</Article>
	
	Artikolu 3d (ġdid)

	
	Il-Kummissjoni għandha tgħaddi lill-Parlament Ewropew il-konklużjonijiet tal-laqgħat tal-kumitat konġunt imsemmi fl-Artikolu 10 tal-Ftehima.


</Amend>
</RepeatBlock-Amend>
NOTA SPJEGATTIVA
DAĦLA
Fit-23 ta' Mejju 2007, il-Komunità u r-Repubblika tal-Ginea-Bissaw innegozjaw u inizjalaw ftehima ta' sħubija fis-settur tas-sajd li tagħti lis-sajjieda Komunitarji opportunitajiet ta' sajd fiż-żona tas-sajd tal-Ginea-Bissaw. Din il-ftehima ta' sħubija, flimkien ma' protokoll u l-annessi tiegħu, ġiet konkluża għal perjodu ta' erba' snin, li jista' jiġi mġedded.

Il-ftehima tabroga u tieħu post, mid-data tad-dħul tagħha fis-seħħ, il-ftehima ta’ sajd konkluża bejn il-Komunità Ekonomika Ewropea u l-Gvern tar-Repubblika tal-Ginea-Bissaw rigward is-sajd ’il barra mill-Ginea-Bissaw, li daħlet fis-seħħ fid-29 ta’ Awissu 1980, u li kienet fost il-ftehimiet l-aktar antiki konklużi mill-Komunità.

Il-protokoll ta’ qabel anness mal-ftehima ta’ sajd bejn il-Komunità Ewropea u l-Ginea-Bissaw skada fil-15 ta’ Ġunju 2007, wara li kien ġie estiż b’sena
. Il-protokoll il-ġdid jikkonċerna l-perjodu inkluż bejn is-16 ta’ Ġunju 2007 u l-15 ta' Ġunju 2011. 

It-tabella li tidher hawn taħt tippermetti li jinġabru fil-qosor il-protokolli preċedenti, minn mindu kienet daħlet fis-seħħ l-ewwel ftehima ta’ qafas, fl-1980.

PROTOKOLLI TA’ SAJD BEJN IL-KE U L-GINEA-BISSAW 1980/2007

	Perjodu kopert
	Kontribuzzjoni finanzjarja totali (€)
	Miżuri speċifiċi (€)
	Miżuri speċifiċi (%)

	16/06/04

15/06/07
	25.030.000
(7,260,000/sena + 3,250,000)
	3.250.000
	12,9

	16/06/01

15/06/04
	30.000.000
(10,000,000/sena l-ewwel tliet snin,           10,500,000 l-aħħar sentejn)
	3.000.000
	10

	16/6/97

15/6/01
	36.000.000
(9,000,000/sena)
	2.000000
	5,56

	16/6/95 
15/5/97
	11.500.000 + 1.200.000
(5,750,000/sena + 600,000)
	700.000
	5,76

	16/6/93 
15/6/95
	12.700.000
(6.350.000/sena)
	700.000
	5,51

	16/6/91 
15/6/93
	13.350.000
(6,675,000/sena)
	1.350.000
	10,11

	16/6/89 
15/6/91
	11.930.000
(5,965,000/sena)
	1.100.000
	9,22

	16/6/86
15/6/89
	7.900.000
(2,633,000/sena)
	400.000
	5,06

	15/3/86 
15/6/86
	Estensjoni tal-Protokoll preċedenti
Pro rata temporis
	---
	

	16/3/83
15/3/86
	4.275.000
(1,425,000/sena)
	---
	

	1981 
1983
	FF 12,800,000                                                           (FF 6,400,000/sena)
	---
	


VALUTAZZJONI

Tmexxiet valutazzjoni ddettaljata tal-Protokoll 2001-2006, li kienet ġiet iffinalizzata f’Diċembru ta’ l-2005, bl-appoġġ ta’ panel ta’ konsulenti indipendenti, bil-għan li jkun possibbli l-illanċjar eventwali tan-negozjati marbuta ma’ protokoll ġdid.

Il-valutazzjoni ex-ante waslet għall-konklużjoni li, filwaqt li tippermetti li jkun hemm rispons għall-bżonnijiet tal-flotot Ewropej, il-ftehima ta' sajd mal-Ginea-Bissaw ikkontribwiet għas-sostenn tal-vijabilità tas-setturi komunitarji tas-sajd bil-bastimenti tat-tkarkir u bil-basitmenti li joħorġu għat-tonn fl-Oċean Atlantiku billi tforni lill-bastimenti u lis-setturi Komunitarji li jiddependu minnhom qafas ġuridiku stabbli u viżibilità għall-medda l-medja ta’ żmien.

Għal dak li jirrigwarda l-interessi tal-Ginea-Bissaw fil-qafas tal-ftehima, il-valutazzjoni kkonkludiet li l-ftehima ta’ sajd ikkontribwiet għar-rinforz tal-kapaċitajiet istituzzjonali tas-settur tas-sajd billi mmeljorat il-kontrolli fuq l-esportazzjoni, ir-riċerka u l-attivitajiet ta’ segwiment, tal-kontroll u tas-sorveljanza, u li kellha ugwalment impatt li mhux ta’ min jinjorah fuq l-istabblilità baġitarja u politika tal-pajjiż.

Skond dan ir-rapport, il-problemi prinċipali li ġew iffaċċjati meta kienet qed tiġi implimentata din il-ftehima kellhom x’jaqsmu b’mod notevoli man-nuqqasijiet fl-infrastrutturi tas-settur fil-Ginea-Bissaw u mad-diffikultajiet marbuta mal-monitoraġġ ta’ l-attivitajiet tas-sajd illegali, mhux iddikjarat u mhux irregolat.

Ir-rapport ta’ valutazzjoni jirrakkomanda li jsir tnaqqis fl-isforz ta’ sajd fil-kapitolu tas-sajd għall-gambli u li jinżamm kif inhu, fuq il-livell tal-Protokoll 2001-2006, l-isforz ta’ sajd għall-kategorija tal-ħut/kefalopodi. Meta jitkellem dwar il-bastimenti li joħorġu għat-tonn, ir-rapport jirrakkomanda bl-istess mod li jinżamm kif inhu l-aċċess għall-istess numru ta’ bastimenti (bit-tartarun u bil-qasba u x-xlief) u t-tneħħija eventwali ta’ l-opportunitajiet ta’ sajd għall-bastimenti bil-konz. 

Imsejjes fuq il-parir xjentifiku maħruġ miċ-Ċentru ta' Riċerki Applikati dwar is-Sengħa tas-Sajd (CIPA) tal-Ginea-Bissaw fi tmiem is-sena 2006, l-analiżi ta’ l-opportunitajiet ta’ sajd mill-2004 ‘l hawn u t-talbiet ta’ l-Istati Membri, ħareġ li huwa possibbli li jinżammu kif inhuma fil-protokoll il-ġdid l-opportunitajiet ta’ sajd għall-kategoriji ta' gambli u ħut/ċefalopodi fil-livell tal-protokoll ta’ qabel, filwaqt li l-opportunitajiet ta' sajd għall-bastimenti li joħorġu għat-tonn ġew irriveduti 'l isfel.

ELEMENTI PRINĊIPALI TAL-FTEHIMA, TAL-PROTOKOLL U TA’ L-ANNESSI TAGĦHOM

L-għan ewlieni tal-ftehima ta' sħubija l-ġdida huwa li tiġi msaħħa l-kooperazzjoni bejn il-Komunità Ewropea u r-Repubblika tal-Ginea-Bissaw favur it-twaqqif ta’ qafas ta' partenarjat għall-iżvilupp ta' politika tas-sajd sostenibbli u għal sfruttament responsabbli tar-riżorsi tas-sajd fiż-żona tas-sajd tal-Ginea-Bissaw, fl-interess taż-żewġ partijiet.

Iż-żewġ partijiet qablu li jintrabtu li jidħlu fi djalogu politiku dwar suġġetti ta' interess komuni fil-qasam tas-sajd. Huma ntrabtu wkoll li jiggarantixxu l-isfruttament sostenibbli tar-riżorsi, il-monitoraġġ u s-sorveljanza taż-żoni tas-sajd tar-Repubblika tal-Ginea-Bissaw, u li jaħdmu għat-tisħiħ tal-kapaċitajiet istituzzjonali tar-Repubblika tal-Ginea-Bissaw bil-għan tmexxija titwettaq politika settorjali ġenwina ta’ l-industriji tas-sajd .

F'dan il-kuntest, iż-żewġ partijiet se jaqblu dwar il-prijoritajiet li għandhom jiġu ffissati għal dan l-appoġġ u se jiddeterminaw l-objettivi li għandhom jiġu rrealizzati, il-programmazzjoni annwali u multijannwali relatati magħhom u l-kriterji li jippermettu li ssir valutazzjoni tar-riżultati miksuba, bil-għan li tiġi żgurata ġestjoni sostenibbli u responsabbli tas-settur. L-Anness IV tal-protokoll jiddikjara l-elementi bażiċi li għandhom x’jaqsmu mal-linji strateġiċi, l-objettivi u l-indikaturi tal-prestazzjoni li jridu jiġu meqjusa fil-qafas tal-protokoll.

Il-kumpens finanzjarju huwa ffissat għal EUR 7 miljun fis-sena (jiġifieri EUR 28 miljun, b’kollox, fuq erba’ snin). Minn dan l-ammont totali, 35%, li jiġu EUR 2 450 miljun (EUR 9 800 miljun fuq erba’ snin) għandhom jiġu allokati għall-appoġġ u għall-implimentazzjoni ta' inizjattivi meħuda fil-kuntest tal-politika settorjali ta’ l-industriji tas-sajd iddefinita mill-Gvern tal-Ginea-Bissaw. Bil-għan li tkun assigurata ġestjoni sostenibbli u responsabbli tas-settur, il-partijiet qablu li jiffavorixxu l-oqsma ta’ intervent li ġejjin: il-monitoraġġ, il-kontroll u s-sorveljanza ta' l-attivitajiet ta' sajd, ir-riċerka xjentifika u l-ippjanar u l-iżvilupp taż-żoni tas-sajd.

Kontribuzzjoni speċifika supplimentari li tammonta għal EUR 500 000 fis-sena (EUR 2 miljun fuq l-erba’ snin), hija wkoll maħsuba primarjament għat-titjib tal-kundizzjonijiet sanitarji tal-prodotti tas-sajd. Din il-kontribuzzjoni tista' madanakollu tintuża wkoll sabiex tappoġġja l-miżuri ta' monitoraġġ u ta’ sorveljanza. Il-protokoll fih ugwalment mekkaniżmu finanzjarju li l-pakkett tiegħu għandu l-ogħla limitu ffissat għal miljun euro fis-sena, bil-għan li tittejjeb l-utilizzazzjoni ta’ l-opportunitajiet ta' sajd mid-dilettanti. 

It-taxxa applikabbli għas-sidien għal kull tunnellata ta’ tonn li jkun inqabad fiz-zona ta’ sajd tal-Ginea-Bissaw hija ffissata għal EUR 35 għall-bastimenti bit-tartarun u l-bastimenti bil-konz (minflok EUR 25 għal kull tunnellata fil-protokoll ta’ qabel) u ta’ EUR 25 għall-bastimenti bil-qasba u x-xlief (li hi l-istess somma bħal fil-protokoll ta’ qabel). Il-ħlasijiet li jsiru bil-quddiem kull sena huma ffissati għall-ammont ta’ EUR 3 150 għal kull bastiment li jistad għat-tonn bit-tartarun u għal kull bastiment li jistad għat-tonn bil-konz (għal 90 tunnellata fis-sena) u għal EUR 500 għal kull bastiment li jistad għat-tonn bil-qasba u x-xlief (għal 20 tunnellata fis-sena). It-tariffi annwali għall-bastimenti tat-tkarkir li jistadu għall-ħut/ċefalopodi u għall-bastimenti tat-tkarkir li jistadu għall-gambli jitilgħu rispettivament għal EUR 229 u għal EUR 307 /TGR (tunnellata gross reġistrata) Meta mqabbel mal-protokoll ta’ qabel, wieħed jinnota li kien hemm żjieda fit-tariffi ta’ kważi 10% fuq il-liċenzji tal-bastimenti tat-tkarkir għall-gambli u tal-bastimenti tat-tkarkir għall-ħut/ċefalopodi, u ta' kważi 33% u 40% għall-ħlasijiet li jsiru bil-quddiem kull sena applikabbli, rispettivament għall-bastimenti li jistadu għat-tonn bit-tartarun u għall-bastimenti li jistadu għat-tonn bil-konz. Huwa stmat li t-total annwali li se jiġi mħallas mis-sidien biex jieħdu l-liċenzji tagħhom se joqrob lejn is-somma ta’ 1 700 miljun ewro.

F’dak li jirrigwarda l-opportunitajiet ta’ sajd, 19-il bastiment li jistad għat-tonn bit-tartarun, 14-il basitment tas-sajd bil-qasba u x-xlief u 4 bastimenti bil-konz tal-wiċċ se jkunu awtorizzati biex jistadu (in-numru totali tal-liċenzji, li kien ta’ 70 fil-protokoll ta’ qabel, ma jitlax għal aktar minn 37), kif ukoll bastimenti tat-tkarkir għall-gambli u bastimenti tat-tkarkir għall-ħut/ċefalopodi li t-tunnellaġġ tagħhom totali għal kull wieħed minn dawn il-kategoriji jitla’ sa 4 400 tunnellata gross irreġistrata (TGR) fis-sena. Madankollu, fuq talba tal-Komunità, jistgħu jitmexxew kampanji ta' sajd sperimentali fl-ambitu tal-ftehima. Jekk dawn joħorġu konklussivi, iż-żewġ partijiet jistgħu jiddeċiedu li jallokaw opportunitajiet ta' sajd ġodda lill-bastimenti Komunitarji. 

It-tabella t’hawn taħt tippermetti li jiġu mqabbla l-protokoll il-ġdid u l-protokoll ta’ qabel f’dawk li huma opportunitajiet ta’ sajd kif ukoll it-tqassim tagħhom bejn l-Istati Membri u r-rata medja ta’ utilizzazzjoni ta’ dawn l-opportunitajiet bejn l-2004 u l-2006.

OPPORTUNITAJIET TA’ SAJD 2007-2011

	Allokazzjoni fost l-Istati Membri
	Opportunitajiet ta’ sajd 2004/2007
	Rata medja ta’ utilizzazzjoni 2004-2006
	Opportunitajiet ta’ sajd 2007/2011
	Differenza bejn l-opportunitajiet ta’ sajd intenzjonati mill-protokoll l-antik u dak ġdid

	Bastimenti bit-tartarun u bastimenti bil-konz tal-wiċċ li jistadu għat-tonn
	numru ta’ bastimenti
	numru ta’ bastimenti
	numru ta’ bastimenti
	numru ta’ bastimenti
	numru ta’ bastimenti

	Spanja
	20
	12
	60%
	10
	-10

	Franza
	19
	9
	47%
	9
	-10

	L-Italja
	1
	0
	0%
	0
	-1

	Il-Portugall (bastimenti bil-konz)
	4
	0
	0%
	4
	0

	Totali
	44
	21
	48%
	23
	-21

	Bastimenti li jistadu għat-tonn bil-qasba u x-xlief
	numru ta’ bastimenti
	numru ta’ bastimenti
	numru ta’ bastimenti
	numru ta’ bastimenti
	numru ta’ bastimenti

	Spanja
	21
	7
	33%
	10
	-11

	Franza
	5
	4
	80%
	4
	-1

	Totali
	26
	11
	42%
	14
	-12

	Bastimenti tat-tkarkir għall-ħut/ċefalopodi
	TGR
	TGR
	TGR
	TGR
	TGR

	Spanja
	3.143
	1.432
	46%
	3.143
	0

	L-Italja
	786
	138
	18%
	786
	0

	Il-Greċja
	471
	0
	0%
	471
	0

	Totali
	4.400
	1.570
	36%
	4.400
	0

	Bastimenti tat-tkarkir għall-gambli
	TGR
	TGR
	TGR
	TGR
	TGR

	Spanja
	1.421
	1.111
	78%
	1.421
	0

	L-Italja
	1.776
	1.011
	57%
	1.776
	0

	Il-Greċja
	137
	0
	0%
	137
	0

	Il-Portugall
	1.066
	571
	54%
	1.066
	0

	Totali
	4.400
	2.693
	61%
	4.400
	0


Għal dak li jirrigwarda l-kategoriji gambli u ċefalopodi, il-Ginea-Bissaw intrigat ruħha li tirrispetta l-kundizzjonijiet stabbiliti mill-pjan ta’ mmaniġġjar anness mal-protokoll (Anness III), filwaqt li tnaqqas l-isforz ta’ sajd, u b’mod notevoli: billi, fl-2007, iżżomm kif inhuma l-ftehimiet eżistenti ma’ pajjiżi terzi u l-Komunità Ewropea; billi tevita li tittrasferixxi għas-sena 2008 u għas-snin ta’ wara l-opportunitajiet ta’ sajd konċessi lil pajjiżi terzi fid-data ta’ l-1 ta’ Jannar 2007 u li ma jkunux ġew utilizzati; billi, f’dawn il-kategoriji, ma tikkonċedi l-ebda opportunità ta’ sajd lill-każijiet ta’ kiri ta’ bastiment (chartering); billi tabbanduna u tiddenunċja fomalment kull ftehim ma’ kumpaniji jew assoċjazzjonijiet/intrapriżi ewropej. Barra minn hekk, fl-Anness II, l-iskedi tekniċi 1 u 2 applikabbli għall-bastimenti tat-tkarkir għall-ħut u ċ-ċefalopodi u għall-bastimenti tat-tkarkir għall-gambli jantiċipaw il-possibilità li wieħed jirrikorri għal pawsi bijoloġiċi. F’dak li jirrigwarda s-sajd tal-gambli, il-Ginea-Bissaw ipprovdiet ukoll li timpenja ruħha li ġġib minn 40 mm għal 50 mm il-malja tax-xibka minima awtorizzata, f’konformità mal-liġijiet fis-seħħ fis-sottoreġjun.

Ġie mwaqqaf kumitat konġunt kompost minn rappreżentanti tal-Komunità u tal-Ginea-Bissaw, inkarigat li jimmoniterja l-applikazzjoni tal-ftehima u, b'mod notevoli, li jassigura l-monitoraġġ u l-valutazzjoni ta' l-implimentazzjoni tal-kontribuzzjoni tal-ftehima ta' sħubija għall-applikazzjoni tal-politika settorjali ta' l-industriji tas-sajd tal-Ginea-Bissaw.

Il-ftehima ta' sħubija tipprovdi wkoll għat-tħeġġiġ tal-kooperazzjoni ekonomika, xjentifika, teknika u amministrattiva fis-settur tas-sajd u fis-setturi relatati miegħu.

Matul il-perjodu ta’ validità tal-ftehima, il-Komunità u l-Ginea-Bissaw għandhom jagħmlu ħilithom biex jimmoniterjaw l-evouzzjoni ta' l-istat tar-riżorsi fiż-żona tas-sajd tal-Ginea-Bissaw. Għal dan il-għan ġiet stabbilita laqgħa xjentifika annwali konġunta, li għandha tinżamm alternattivament fil-Komunità u fil-Ginea-Bissaw. 

Il-bastimenti Komunitarji li huma awtorizzati li jipprattikaw is-sajd fiz-zona tal-Ginea-Bissaw għandhom ikunu sottomessi għal reġim ta’ kontroll strett u kull dħul fiz-zona u kull ħruġ minnha għandu jkun ikkomunikat lill-ministeru kompetenti. L-Anness I tal-protokoll fih id-dispożizzjonijiet li għandhom x’jaqsmu mal-formalitajiet applikabbli għat-talba u l-għoti tal-liċenzji, għar-reġim ta’ dikjarazzjoni tal-qabdiet, għall-osservaturi abbord, għall-proċeduri ta’ kontroll, għall-ispezzjonar tal-bastimenti, għat-trabordimenti u għal-lokalizzazzjoni bis-satellita. Il-bastimenti tat-tkarkir għandhom b’mod regolari jkunu suġġetti għal spezzjonijiet tekniċi.

Id-dikjarazzjoni ta' l-Organizzazzjoni Internazzjonali tax-Xogħol (ILO) dwar il-Prinċipji tad-Drittijiet Fundamentali fix-Xogħol, tapplika bħala dritt għall-baħrin li jkunu imbarkati fuq il-bastimenti ta' l-UE.

Fir-rigward ta’ l-imbarkazzjoni ta’ baħrin, l’Anness I jistabbilixxi li kull sid ta’ bastiment tat-tkarkir għandu jintriga li jimpjega numru determinat ta’ sajjieda Bissaw-Gineani (minn 3 sa 6 baħrin, skond it-tunnellaġġ gross tal-bastimenti).

Il-bastimenti Komunitarji huma awtorizzati li jwettqu l-attivitajiet tagħhom ta’ sajd fl-ilmijiet li jinsabu lil hinn mit-tnax-il mil nawtiku mil-linji ta’ bażi.

KONKLUŻJONIJIET TAR-RAPPORTEUR
Ir-rapporteur jidhirlu li l-ftehima, il-protokoll u l-annessi tiegħu huma vantaġġjużi għaż-żewġ partijiet, u li huma se jippermettu li li tkun promossa relazzjoni ta’ partenarjat ibbażata fuq konsultazzjoni minn qabel, fuq l-interess reċiproku u fuq il-prinċipji ta’ attività ta’ sajd responsabbli u ta’ esplojtazzjoni sostenibbli tar-riżorsi tas-sajd fiz-zoni ta’ sajd tal-Ginea-Bissaw.

Il-ftehima ta’ sajd għandha ugwalment importanza essenzjali għall-istabbilità ekonomika u politika tal-Ginea-Bissaw, kemm-il darba hija tikkontribwixxi biex jiġi assigurat porzjon sostanzjali tar-riżorsi baġitarji ta’ dan il-pajjiż.

Ir-rapporteur, f’isem il-Kumitat għas-Sajd, jirrakkomanda lill-Parlament li japprova l-proposta preżenti tar-regolament tal-Kunsill, ma’ l-emendi proposti, li għandhom il-għan li jissottolinjaw l-importanza ddedikata biex il-Parlament Ewropew ikun infurmat aħjar u biex l-irwol ta’ dan ta’ l-aħħar ikun irrinforzat.

<CommissionResp>OPINJONI TAL-KUMITAT GĦALL-IŻVILUPP</CommissionResp>
<CommissionInt>għall-Kumitat għas-Sajd</CommissionInt>
<Titre>dwar il-proposta għal Regolament tal-Kunsill dwar il-konklużjoni ta' Ftehima ta' Sħubija dwar is-Sajd bejn il-Komunità Ewropea u r-Repubblika tal-Ginea-Bissaw</Titre>
<DocRef>(COM(2007)0580 – C6-0391/2007 – 2007/0209(CNS))</DocRef>
Rapporteur għal opinjoni: <Depute>Josep Borrell Fontelles</Depute>
ĠUSTIFIKAZZJONI QASIRA
Il-politika ta' koperazzjoni għall-iżvilupp ta' l-Unjoni Ewropea u l-politika komuni għas-sajd (CFP) iridu jkunu konsistenti, komplimentari u koordinati, u flimkien jikkontribwixxu għat-tnaqqis tal-faqar fil-pajjiżi konċernati kif ukoll għall-iżvilupp sostenibbli tagħhom.
L-UE impenjat ruħha biex tiżgura s-sostenibilità tas-sajd madwar id-dinja, kif definit fil-laqgħa għolja tan-Nazzjonijiet Uniti ta' l-2002 f'Johannesburg, filwaqt li żżomm jew terġa' tistabbilixxi livelli ta' stokk bil-ħsieb li jintlaħaq l-ammont massimu ta' produzzjoni sostenibbli.
L-UE aċċettat il-"Kodiċi ta' Kondotta għal Sajd Responsabbli" ta' l-Organizzazzjoni ta' l-Ikel u l-Agrikoltura tan-NU, li tippromovi sajd sostenibbli fit-tul u li tafferma li d-dritt li wieħed jistad iġorr miegħu d-dmir li wieħed jagħmel dan b'mod responsabbli biex jiġu żgurati l-konservazzjoni u l-immaniġġjar effettiv tar-riżorsi ħajjin tal-baħar.
Il-preżenza ta' l-UE f'zoni ta' sajd imbiegħda hija objettiv leġittimu, iżda wieħed irid iżomm f'moħħu li l-interess tas-sajd ta' l-Unjoni Ewropea għandu jkun protett flimkien ma' l-interess ta' l-iżvilupp tal-pajjiżi li magħhom jiġu ffirmati l-ftehimiet dwar is-sajd.
Il-Kumitat għall-Iżvilupp tal-Parlament Ewropew jilqa' b’sodisfazzjon ir-riżoluzzjoni adottata fl-Assemblea Parlamentari Konġunta ACP/UE tat-22 ta' Ġunju 2006 dwar "is-Sajd u l-aspetti soċjali u ambjentali tiegħu fil-pajjiżi li għadhom qed jiżviluppaw", b'mod partikolari meta wieħed iqis li l-protezzjoni ta' l-interessi tas-sajd ta' l-UE u ta' l-ACP trid tkun koordinata ma' l-immaniġġjar sostenibbli tar-riżorsi tas-sajd f'sens ekonomiku, soċjali u ambjentali min-naħa l-waħda, u ma' l-għajxien tal-komunitajiet kostali li jiddependu fuq is-sajd min-naħa l-oħra.
Il-Kumitat għall-Iżvilupp tal-Parlament Ewropew ikompli jisħaq dwar ir-referenza mniżżla fil-Ftehima ta' Sħubija tas-Sajd ta' l-ACP-UE biex tiġi rispettata l-Ftehima ta' Cotonou; jinsisti li trid tingħata konsiderazzjoni sħiħa għall-Artikolu 9 tal-Ftehima ta' Cotonou dwar id-drittijiet tal-bniedem, il-prinċipji demokratiċi, il-governanza tajba u l-istat tad-dritt, u jilqa' b’sodisfazzjon il-garanziji mogħtija mis-servizzi tal-Kummissjoni sakemm dawn jagħtu kas tal-kontenut ta' l-Artikolu 9 meta jiġu nnegozzjati ftehimiet ma’ pajjiżi li qed jiżviluppaw, inklużi dawk li mhumiex fl-ACP.
Il-ftehima proposta ser tħassar u tieħu post il-Ftehima bejn il-Komunità Ewropea u r-Repubblika tal-Ginea-Bissaw li daħlet fis-seħħ fid-29 ta’ Awwissu 1980.
Il-Protokoll u l-Anness ġew konklużi għal perjodu ta’ erba’ snin mid-data li fiha jitlestew il-proċeduri xierqa ta’ adozzjoni. Din il-ftehima terġa tiġġedded għall-perjodu ta' sitt snin b’mod taċitu.
Il-Protokoll għall-ftehima proposta jagħti l-possibilità ta’ sajd lil 23 skuna tat-tonn li jistadu bit-tartarun u bil-konz tal-wiċċ minn Spanja, Franza u l-Portugal, u 14-il skuna “pole-and line” minn Spanja u Franza, suġġetti għal total ta’ 37 liċenzja.
Il-kontribuzzjoni finanzjarja hija stabbilita għal 7 miljun ewro fis-sena. Kontribuzzjoni speċifika addizzjonali li tammonta għal EUR 500 000 fis-sena hija wkoll maħsuba primarjament biex isir titjib fil-kundizzjonijiet sanitarji u iġjeniċi tal-prodotti tas-sajd. Madankollu, din il-kontribuzzjoni tista' wkoll tintuża sabiex tappoġġa l-azzjonijiet ta' monitoraġġ u sorveljanza.
Il-Kumitat għall-Iżvilupp tal-Parlament Ewropew jilqa' b’sodisfazzjon ir-referenza għall-inizjattivi nazzjonali u jittama li dawn jinkludu xi forma ta' ffinanzjar għal proġetti ta' infrastruttura lokali ta' l-ipproċessar u l-bejgħ tal-ħut biex jgħinu lill-popolazzjoni lokali tmur lilhinn mis-sajd għall-għajxien ta’ kuljum.
Il-Kumitat għall-Iżvilupp tal-Parlament Ewropew jilqa' wkoll b’sodisfazzjon il-fatt li l-ftehima qed tipproponi miżuri ta’ appoġġ għall-immonitorjar, il-kontroll u s-sorveljanza tas-sajd u li tinkoraġġixxi koperazzjoni xjentifika u teknika ma' l-awtoritajiet lokali. Ir-riżoluzzjoni UE/ACP, imsemmija hawn fuq, tqis li analiżi xjentifika tar-riżorsi trid tkun kundizzjoni minn qabel għall-aċċess għas-sajd, u li l-analiżi annwali tar-riżorsi għandha tkun waħda mill-kundizzjonijiet biex ikunu akkwistati aktar permessi għas-sajd.
Il-Kumitat għall-Iżvilupp tal-Parlament Ewropew ma japprovax il-proċedura adottata għal din il-ftehima għaliex il-Parlament Ewropew kellu jkun involut fil-mandat tan-negozjati, li l-Kunsill ikun bagħat lill-Kummissjoni u li għalhekk kien ikun infurmat bl-iżvilupp tan-negozjati.
Il-Parlament ġie kkonsultat dwar il-ftehima proposta f’Novembru 2007, ħames xhur wara li l-ftehima ġiet inizzjalata, bil-għan li tidħol fis-seħħ fis-16 ta’ Ġunju 2007. Il-Parlament, filwaqt li jinnota d-dewmien iqsar meta mqabbel ma’ Ftehimiet simili ta’ qabel, għandu joġġezzjona u għandu jinsisti li din il-proċedura mhix aċċettabbli.
Il-Kummissjoni u l-Kunsill għandhom jilħqu ftehim dwar dawk il-kundizzjonijiet li jagħtu lill-Parlament opportunità vera li jkun ikkonsultat. Fin-nuqqas ta' dan, il-Kumitat dwar is-Sajd għandu jagħti bidu għar-reazzjoni tal-Parlament għall-istatus quo attwali, inkluża l-possibilità li jivvota kontra ftehimiet tas-sajd ippreżentati skond il-proċedura preżenti.
EMENDI
Il-Kumitat għall-Iżvilupp jistieden lill-Kumitat għas-Sajd, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

	(2a) Il-kumpens finanzjarju tal-Komunità għandu jintuża għall-iżvilupp tal-popolazzjonijiet ta' sajjieda li joqogħdu mal-kosta u sabiex jinħolqu industriji lokali żgħar għall-iffriżar u l-ipproċessar tal-ħut;

ĠUSTIFIKAZZJONI QASIRA
Il-ftehim ta’ l-UE mal-Ginea-Bissaw huwa wieħed mill-aktar ftehimiet antiki, li sar fl-1980. Il-verżjoni attwali hija Ftehim ta’ Sħubija għas-Sajd, bħala parti mill-implimentazzjoni mill-Kummissjoni tal-Konklużjonijiet tal-Kunsill ta’ l-2004. Dan jinkludi l-ftehim innifsu u l-protokoll assoċjat, li jiddefinixxi l-kundizzjonijiet tas-sajd b’mod dettaljat.
Il-protokoll jipprovdi aċċess għall-ibħra tal-Ginea-Bissau, għal perjodu ta’ erba’ snin mis-16 ta' Ġunju 2007 sal-15 ta' Ġunju 2011:
	
	Protokoll ta’ l-2001-2006
(estiż sa l-2007)
	Protokoll ta’ l-2007-2011


	Bastimenti bit-tartarun idur u bastimenti bil-konz tal-wiċċ
	40
	ES, FR, IT
	23
	ES, FR, PT

	Bastimenti bil-qasab u x-xlief
	30
	ES, FR, PT
	14
	ES, FR

	Sajd għall-gambli
	9,600 GRT 

(emendata għal 4,400 GRT)
	ES, GR, IT, PT
	4,400 GRT
	ES, IT, GR, PT

	Ħut u ċefalopodi
	2,800

(emendata għal 4,400 GRT)
	ES, IT, GR
	4,400 GRT
	ES, IT, GR


Hemm ukoll dispożizzjonijiet għal sajd esploratorju minn bastimenti ta’ l-UE.
Il-protokoll jistipula li l-UE tagħmel kontribut finanzjarju ta’ €7 miljun fis-sena lill-Ginea Bissaw li jikkonsistu:
· f’kontribut finanzjarju dovut għall-aċċess għas-sajd, u
· f’appoġġ ta’ l-UE għall-implimentazzjoni tal-politika tal-Ginea Bissaw dwar is-sajd 

Hemm żewġ klawżoli strambi fil-protokoll. F’Artikolu 2.2, il-protokoll jgħid li jekk l-użu ta’ l-opportunitjaiet tas-sajd mill-bastimenti ta’ l-UE jiżdied, il-Komunità jista’ jkun li tagħti ammont aktar lill-Ginea-Bissaw, sa €1 miljun fis-sena. Mhux ċar għalfejn użu ikbar ta’ l-opportunitajiet li diġà sar ħlas għalihom għandhom jimmeritaw €1 miljun aktar. Wara, f’Artikolu 5.1, il-Protokoll jgħid li l-opportunitajiet ta’ sajd infushom (imsemmija fit-tabella ta’ hawn fuq) jistgħu jiżdiedu, jekk evalwazzjoni xjentifika tkun turi li dan huwa sostenibbli, filwaqt li l-kumpens finanzjarju jiżdied pro rata temporis, sa d-doppju ta' l-ammont inizjali ta' €7 miljun. Mhux ċar kif dawn iż-żewġ klawżoli jirrelataw ma’ xulxin, u l-Kummissjoni ma tatx spjegazzjoni f’waqtha sabiex tiġi inkluża f’din l-opinjoni. Ir-rapporteur għall-opinjoni tapprezza spjegazzjoni waqt id-diskussjoni tal-Kumitat dwar l-opinjoni.
Kontribuzzjoni addizzjonali ta’ €500.000 fis-sena se ssir biex tgħin sabiex jitjiebu l-kundizzjonijiet sanitarji jew sabiex titjieb is-sorveljanza ta’ l-attivitajiet tas-sajd. Il-Komunità żżomm id-dritt li tissospendi dan l-ammont ta’ l-aħħar jekk ma tarax riżultati. 

Bħas-soltu fil-ftehimiet ġodda ta’ sħubija, parti mill-kumpens huwa assenjat sabiex jappoġġja l-programm plurijennali tas-settur tas-sajd tal-Ginea-Bissaw “bil-għan li jintroduċu sajd responsabbli u sostenibbli” – f’dan il-każ, 35% tal-kumpens jew €2.45 miljun. Il-programm, li d-dettalji tiegħu għandhom jiġu miftehma b’mod konġunt bejn l-UE u l-Ginea-Bissaw, għandu jikkonċentra fuq is-sorveljanza ta’ l-attivitajiet tas-sajd, ir-riċerka u l-immaniġġjar tas-sajd.
Hemm dispożizzjonijiet għat-twaqqif ta’ impriżi konġunti bejn operaturi ta’ l-UE u l-Ginea-Bissaw li jistgħu, f’xi każi, ineħħu l-ħtieġa ta’ ħlas ta’ liċenzji minn sidien ta’ bastimenti ta’ l-UE. 

Il-Kummissjoni proponiet regolament ġdid sabiex jirregola l-ħruġ ta’ awtorizzazzjonijiet għas-sajd skond dawn il-ftehimiet ma’ pajjiżi terzi (COM(2007)0330). Fis-sistema proposta jkun hemm kundizzjonjiet għall-ħruġ ta’ liċenzji għall-bastimenti, biex il-bastimenti li ma jirrapportawx il-qabdiet tagħhom, li jkunu wettqu ksur serju tar-Regolament (KE) Nru 1447/1999, li jkun fuq lista ta’ l-IUU (bastimenti involuti f’sajd illegali, mhux rapportat jew mhux regolat, ara COM(2007)0602) jew diversi rekwiżiti oħra ma jingħatawx liċenzja. Il-Kummissjoni qed tipproponi wkoll li tkun tista’ żżomm l-applikazzjonijiet kollha għal-liċenzji minn Stat Membru partikulari għal ftehim partikulari jekk dak l-Istat Membru ma jissodisfax l-obbligi tiegħu skond dak il-ftehim. Għaldaqstant l-emenda li adotta riċentement il-Kumitat għall-Baġits dwar il-waqfien ta’ l-applikazzjonijiet ta’ liċenzji għal bastimenti li ma jirrappurtawx il-qabdiet tagħhom hija tajba u għandha titkompla.
EMENDI
Il-Kumitat għall-Baġits jistieden lill-Kumitat għas-Sajd, bħala l-kumitat responsabbli, sabiex jinkorpora l-emendi li ġejjin fir-rapport tiegħu:

<RepeatBlock-Amend>
	Test propost mill-Kummissjoni


	
	Emendi tal-Parlament


<Amend>Emenda <NumAm>1</NumAm>
<Article>Artikolu 3, paragrafu 1 a (ġdid)</Article>
	
	Il-Kummissjoni għandha tevalwa kull sena jekk l-Istati Membri li l-bastimenti tagħhom joperaw skond il-Protokoll tal-Ftehim ikunux konformi mar-rekwiżiti ta' rappurtaġġ. Fejn dan ma jkunx il-każ, il-Kummissjoni għandha tiċħad it-talbiet tagħhom għal liċenzji tas-sajd għas-sena ta' wara.


<TitreJust>Ġustifkazzjoni</TitreJust>
Il-bastimenti li ma jikkonformawx mar-rekwiżit l-iktar bażiku, dak li jirrappurtaw dwar il-qabdiet tagħhom, m'għandhomx jibbenefikaw mill-għajnuna finanzjarja ta' l-UE.
</Amend>
<Amend>Emenda <NumAm>2</NumAm>
<Article>Artikolu 3 a (ġdid)</Article>
	
	Artikolu 3 a

	
	Il-Kummissjoni għandha tirrapporta b’mod annwali lill-Parlament Ewropew u l-Kunsill dwar ir-riżultati tal-programm settorjali plurijennali deskritt f’Artikolu 7 tal-Protokoll kif ukoll tal-konformità ta’ l-Istati Membri mar-rekwiżiti ta’ rappurtaġġ.


<TitreJust>Ġustifkazzjoni</TitreJust>
Sabiex tevalwa jekk il-kumpens imħallas mill-UE jinżammx kont xieraq tiegħu u fil-fatt jippromwovi l-użu sostenibbli tar-riżorsi tas-sajd fil-Ginea-Bissaw, il-Kummissjoni għandha ta' kull sena tirrapporta lill-Parlament.
</Amend>
<Amend>Emenda <NumAm>3</NumAm>
<Article>Artikolu 3 b (ġdid)</Article></Amend>
	
	Artikolu 3 b

	
	Qabel ma jiskadi l-Protokoll jew  jibdew negozjati ġodda għas-sostituzzjoni possibbli ta’ l-istess Protokoll, il-Kummissjoni għandha tippreżenta evalwazzjoni ex post tal-Protokoll lill-Parlament Ewropew u lill-Kunsill, liema evalwazzjoni tkun tinkludi l-analiżi tan-nefqa mqabbla mal-benefiċċji.


<TitreJust>Ġustifikazzjoni</TitreJust>
Qabel ma jinbdew kwalunkwe negozjati hija meħtieġa evalwazzjoni tal-protokoll attwali, sabiex isir magħruf x'bidliet, jekk ikun il-każ, għandhom jiddaħħlu f'tiġdid eventwali.
</RepeatBlock-Amend>

